Μπεραρντίνο Ναρντέλα

Ο συγγραφέας δεν δίνει ιατρικές συμβουλές ούτε υποδεικνύειάμεσα ή έμμεσα κάποια τεχνική ως μορφή θεραπείας για σωματικά, ιατρικά ή ψυχολογικά προβλήματα χωρίς την έγκριση ιατρούή άλλου επαγγελματία. Η πρόθεσή του είναι η παροχή πληροφοριών γενικού χαρακτήρα με στόχο τη σωματική, συναισθηματική και την πνευματική ευεξία. Σε περίπτωση που χρησιμοποιήσεις τις πληροφορίες που εμπεριέχονται σ’ αυτό το βιβλίο, κάτι που είναι δικαίωμά σου, ο συγγραφέας δεν αναλαμβάνει καμία ευθύνη για τις πράξεις σου.

Η εικονογράφηση του εξώφυλλου πραγματοποιήθηκε με εικόνες κοινού κτήματος. Σε περίπτωση λάθους, ο συγγραφέας δεσμεύεται να αλλάξει άμεσα τις εικόνες που καλύπτονται από δικαιώματα.

Περιεχόμενα

  ΠΡΩΤΟΜΕΡΟΣ

  ΠΩΣ ΜΠΟΡΟΥΜΕ ΝΑ ΠΡΑΓΜΑΤΟΠΟΙΗΣΟΥΜΕ ΡΕΑΛΙΣΤΙΚΑ ΤΙΣ ΕΠΙΘΥΜΙΕΣ ΜΑΣ;

  ΤΙ ΕΙΝΑΙ ΟΙ ΕΠΙΘΥΜΙΕΣ ΚΑΙ ΓΙΑΤΙ ΕΠΙΘΥΜΟΥΜΕ;

  ΓΙΑΤΙ ΧΑΡΤΙ ΚΑΙ ΣΤΥΛΟ;

  ΓΙΑΤΙ ΘΑ ΕΠΡΕΠΕ ΝΑ ΛΕΙΤΟΥΡΓΗΣΕΙ;

  ΤΙ ΑΛΛΟ ΜΟΥ ΧΡΕΙΑΖΕΤΑΙ;

  ΔΙΕΥΚΡΙΝΙΣΗ: ΤΟ ΑΞΙΖΩ;

  ΔΕΥΤΕΡΟ ΜΕΡΟΣ

  Η ΤΕΧΝΙΚΗ ΤΩΝ ΕΠΙΘΥΜΙΩΝ ΠΡΩΤΟ ΚΕΦΑΛΑΙΟ

  ΟΙ 10 ΚΑΝΟΝΕΣ

  ΠΡΩΤΟΣ ΚΑΝΟΝΑΣ:

  ΔΕΥΤΕΡΟΣ ΚΑΝΟΝΑΣ:

  ΤΡΙΤΟΣ ΚΑΝΟΝΑΣ:

  ΤΕΤΑΡΤΟΣ ΚΑΝΟΝΑΣ:

  ΠΕΜΠΤΟΣ ΚΑΝΟΝΑΣ:

  ΕΚΤΟΣ ΚΑΝΟΝΑΣ:

  ΕΒΔΟΜΟΣ ΚΑΝΟΝΑΣ:

  ΟΓΔΟΟΣ ΚΑΝΟΝΑΣ:

  ΕΝΑΤΟΣ ΚΑΝΟΝΑΣ:

  ΔΕΚΑΤΟΣ ΚΑΝΟΝΑΣ:

  Ο ΧΑΡΤΗΣ ΤΩΝ ΕΠΙΘΥΜΙΩΝ

  Η ΤΕΧΝΙΚΗ ΤΟΥ ΚΑΘΡΕΦΤΗ

  Η ΤΕΧΝΙΚΗ ΤΩΝ ΕΠΙΘΥΜΙΩΝ ΔΕΥΤΕΡΟ ΚΕΦΑΛΑΙΟ

  ΠΡΩΤΟ ΣΥΜΠΕΡΑΣΜΑ

  ΔΕΥΤΕΡΟ ΣΥΜΠΕΡΑΣΜΑ

Το όραμά μου είναι ένας κόσμος, όπου ο καθένας θα ζει τη ζωή του ευτυχισμένος και ήρεμος,

όπου ο καθένας θα μπορεί να ολοκληρωθεί σαν άτομο και να πραγματοποιήσει τα όνειρά του,

όπου ο καθένας θα μπορεί να εκφράσει τη μοναδικότητά του και να συμβάλλει στην ομορφιά της πλάσης.

Η αποστολή μου είναι να το πιστέψεις και να το προσπαθήσεις.

Μπεραρντίνο Ναρντέλα

ΠΡΩΤΟΜΕΡΟΣ

ΠΩΣ ΜΠΟΡΟΥΜΕ ΝΑ ΠΡΑΓΜΑΤΟΠΟΙΗΣΟΥΜΕ ΡΕΑΛΙΣΤΙΚΑ ΤΙΣ ΕΠΙΘΥΜΙΕΣ ΜΑΣ;

Αν εκφράσεις μια επιθυμία, είναι επειδή βλέπεις ένα αστέρι να πέφτει.

Αν βλέπεις ένα αστέρι να πέφτει, είναι επειδή κοιτάζεις τον ουρανό.

Αν κοιτάζεις τον ουρανό, είναι επειδή πιστεύεις ακόμα σε κάτι.

Μπομπ Μάρλεϊ

Δεν είναιίσωςη επιθυμία να πραγματοποιήσουμε τα όνειρά μας (κι εδώ η λέξη έχει την έννοια της επιθυμίας που ελπίζουμε να πραγματοποιήσουμε, αλλά και την πραγματική έννοια της λέξης, γιατί το όνειρο είναι κάτι που έχει σχέση με το ασυνείδητο και οι επιθυμίες μας ξεκινάνε κατευθείαν από εκεί) μία από τις πιο διαδεδομένες επιθυμίες, μία απ’ αυτές που διακατέχει την πλειοψηφία, αν όχι ολόκληρη την ανθρωπότητα;

Αυτή την επιθυμία την αντιμετωπίζουμε με έντονησυγκίνηση, τεράστιες προσδοκίες, αλλά και ταυτόχρονα ως κάτι που η πραγματοποίησή του είναι δύσκολη, αν όχι αδύνατη, ως κάτι μυστικιστικό, πολύ ουτοπικό, πολύ φαντασιακό, για να μπορέσει να πραγματοποιηθεί στη σύγχρονη, ρεαλιστική, τεχνοκρατική πραγματικότητα που μας περιβάλλει.

Αυτή η πραγματικότητα μας διαμορφώνει έτσι, ώστε να μην καταφέρνουμενα εκπλησσόμαστε, όπως όταν ήμασταν παιδιά, και να μην είμαστε πια τόσο θετικά διακείμενοι στις καινοτομίες και τις αλλαγές, ειδικά αν αυτέςσυνεπάγονται ότι πρέπει να κάνουμε ποιος ξέρει τι ή να ξεβολευτούμε, να σηκώσουμε τον πισινό μας από τον καναπέ και να χάσουμε ίσως την αγαπημένη μας σειρά.

Ωστόσο, εγώ σου λέω ότιγια να πραγματοποιήσεις τις επιθυμίες σου, δεν χρειάζεται να κάνεις τίποτα περίεργο ή υπερβολικό.Αυτό που πρόκειται να σου αποκαλύψω είναι κάτι που μπορεί να κάνει οποιοσδήποτε.Δεν χρειάζεται να κουραστείς ούτε να ξοδέψεις χρήματα (εκτός από τα λίγα χρήματα που χρειάστηκε να ξοδέψεις για αυτό το βιβλίο).

Δεν χρειάζεται καμία ιδιαίτερη γνώση.Δεν σου προτείνω γιόγκα ή διαλογισμό.Δεν υπάρχουν θρησκευτικοί δεσμοί ούτε ηλικιακοί περιορισμοί.

Οπότε, εσύ θα λες τώρα: «Δεν χρειάζεται να κάνω τίποτα, αλλά θα πραγματοποιήσω τις επιθυμίες μου. Τι μου προτείνει αυτός εδώ;».

Καταλαβαίνω την απορία σου. Δεν σου προτείνω κάποια σχολή μαγείας, απλώς μια τεχνική που καταφέρνει να κινήσει τα πράγματα, να δημιουργήσει ευκαιρίες και να αλλάξει την κοσμοθεωρία σου.

Μάλιστα οι προτεινόμενες τεχνικές είναι τρεις, έτσι ώστε να μπορέσεις να χρησιμοποιήσεις αυτή που θεωρείς πιο κατάλληλη για εσένα ή να τις συνδυάσεις, για να ενισχύσεις τααποτελέσματα,γιανα τα επισπεύσεις.

Σου έχει τύχει ναψάχνεις κάτι και να μην το βρίσκεις, μέχρι να συνειδητοποιήσεις ότι είναιμπροστά στα μάτιασου;

Με τον ίδιο τρόπο,αυτό πουχρειάζεσαι, για να υλοποιήσεις τις επιθυμίες σου, δεν είναι ποιος ξέρει πού, σε άγνωστο χώρο και χρόνο, αλλά το έχεις στη διάθεσή σου εδώ και τώρα.Είναι πραγματικάμπροστά στα μάτιασου.

Δεν μπορείς να έχεις επιθυμία για κάτι στο παρελθόν, αφού έχει ήδη περάσει.Ωστόσο, το παρελθόν είναι ο πρώτος λόγος για τον οποίο έχουμε επιθυμίες λόγω αναπάντητωνερωτημάτων, δυσαρέσκειας και λανθασμένων αποφάσεων.

Τις επιθυμίες μας, βέβαια, θα τιςτοποθετήσουμεαρχικά στο μέλλον, αλλά αυτό το μέλλον μπορεί να πραγματοποιηθεί, μόνο αν το δημιουργήσουμε από τώρα, στην παροντική στιγμή στην οποία ζούμε, και δεν προτείνωκάτι παράξενο. Αν μία από τις επιθυμίες μου είναι να έχω στο μέλλον έναν κήπο με λουλούδια, θα πρέπει αναγκαστικά στο παρόν τουλάχιστον να οργώσω τη γη, να ρίξω λίπασμα, να σπείρω κλπ.

Θα σουδιευκρινίσω κάποια πράγματα, αλλά δεν χρειάζεται απαραίτητα να γνωρίζεις γιατί όλα αυτά λειτουργούν, αλλά απλάμε ποιο τρόπο λειτουργούν.

Για να γίνω πιο κατανοητός, σκέψουόταν μπαίνεις στο σπίτι και ανάβεις το φως χάρη στο διακόπτη.

Ποιος από εμάς γνωρίζει τιακριβώς είναι ο ηλεκτρισμός, πώς λειτουργεί και γιατί;Πώς καταφέρνει να δημιουργήσει φως χάρη στον ηλεκτρικό λαμπτήρα κι αυτός με τη σειρά του πώς λειτουργεί, με ποια λογική και με ποιες διαδικασίες;Πώς παράγεται αυτή η ηλεκτρική ενέργεια;Πώς καταφέρνει να φτάσει στο σπίτι μου;Και τέλος, γιατίδεν ανάβει, αν δεν πληρώσω το λογαριασμό;

Πέρα απ’ τα αστεία, οι περισσότεροι από εμάς τα αγνοούμε παντελώς όλα αυτάκαι όχι μόνο τα αγνοούμε, αλλά δεν μας απασχολούν κιόλας, γιατί τέτοιες γνώσεις, όπως ότι ο λαμπτήρας εφευρέθηκε από κάποιον Έντισον ή κάποιον άλλο, μπορεί να χρησιμεύσει ως πρόσθετη γνώση, για να εμπλουτίσουμε τις εγκυκλοπαιδικές μας γνώσεις, αλλά για το σκοπό που πραγματικά χρειάζεται, μου αρκεί να ξέρω απλώς ότι εάν πιέσω το διακόπτη, το φως ανάβει, και αν τον πιέσω αλλιώς, σβήνει.

Οπότε, θα σου αναλύσω βήμα προς βήμα την τεχνική που θα σου επιτρέψει εύκολα και αποτελεσματικά να πραγματοποιήσεις τις επιθυμίες σου και θα δεις ότι απευθύνεται σε όλους και ότι δεν θα χρειαστεί να κάνεις καμία μαγική τελετουργία, δεν θα χρειαστεί να αγοράσεις κάτι άλλο κατά τη διάρκεια της διαδικασίας και δεν θα χρειαστεί να κάνεις πράγματαπαράξενα ή που έρχονται σε αντίθεση με τα ιδανικά ή τις πεποιθήσεις σου (για παράδειγμα, δεν θα σου ζητήσω να ληστέψεις καμία τράπεζα ή να περπατήσεις πάνω σε αναμμένα κάρβουνα...).

Το μόνο που θα σου χρειαστεί, για να το πραγματοποιήσεις, είναι ένα στυλό, δύο λευκά τετράδια (ή σημειωματάρια ή οτιδήποτε στο οποίο μπορείς να γράψεις) και λίγη υπομονή (μη νομίζεις ότι σήμερα έχεις μια επιθυμία και αύριο θα πραγματοποιηθεί) ή ένα κομμάτι χαρτόνι ή έναν καθρέφτηή όλα τα παραπάνω.

Πρώτα, όμως,είναι απαραίτητεςκάποιες άλλες διευκρινίσεις.

Αυτό το βιβλίο είναι καθαρά πρακτικό. Ο στόχος μου δεν είναι να καλύψω αυτές τις σελίδες μόνο με εικασίες, αλλά να σου προσφέρω τα απαραίτητα μέσα, για να καταφέρεις συγκεκριμένα αυτό που επιθυμείς.Δεν μένει παρά να δοκιμάσεις.

Χώρισα το βιβλίο σε δύο μέρη, το πρώτο είναι το θεωρητικό και το δεύτερο είναι το πρακτικό.

Η θεωρία που θα αναλύσω θα χρησιμεύσει, για να κατανοήσεις καλύτερα τους μηχανισμούς και για να πετύχεις καλύτερατους στόχους σου, αλλά δεν θα την αναλύσω σε βάθος σκόπιμα, έχοντας κατά νου τη μεταφορά με το διακόπτη που ανέφερα παραπάνω.

Έτσι, δεν θα ασχοληθούμε με φιλοσοφικές διατριβές, αλλά με τη διδασκαλία ισχυρών μέσων που μπορούν να αλλάξουν κυριολεκτικά τη ζωή εκείνων που θα εφαρμόσουν όσα προτείνω.

ΤΙ ΕΙΝΑΙ ΟΙ ΕΠΙΘΥΜΙΕΣ ΚΑΙ ΓΙΑΤΙ ΕΠΙΘΥΜΟΥΜΕ;

Η επιθυμία είναι σκοπός ζωής. Η αδιαφορία είναι σκοπός θανάτου.

Χαλίλ Γκιμπράν

Τι σημαίνει επιθυμώ;

Στα λεξικά βρίσκουμε διάφορους ορισμούς όπως: έντονη θέληση να αποκτήσουμε ή να κάνουμε κάτι που φέρνει ευχαρίστηση και ικανοποίηση, αίσθησηστέρησηςγια κάτι που θεωρούμε απαραίτητο για τη σωματική ή την πνευματική μας υπόσταση, έντονο συναίσθημα που ωθεί στην επιδίωξη της απόκτησης, της επίτευξης ή της υλοποίησης όλων όσων μπορούν να ικανοποιήσουν μια σωματική ή πνευματικήανάγκη, παθιασμένη αναζήτηση ή κατάσταση αναμονήςπριν από τηναπόκτηση, την επίτευξη ή την υλοποίηση όσων θεωρούμε απαραίτητα για τις απαιτήσεις ή τις προτιμήσεις και τις ανάγκες μας.

Ως εκ τούτου, η επιθυμία είναι μια άμεση τάση προς την επίτευξη του αντικειμένου της επιθυμίας και αν αυτή η παρόρμηση φτάσει στο στόχο της, προκύπτει μια αίσθηση απόλαυσης και ικανοποίησης, διαφορετικά μπορεί να προκύψουν συναισθήματα πόνου και απογοήτευσης.

Αλλά από πού προέρχεται η επιθυμία; Τι ακριβώς είναι;

Η ετυμολογία του όρουdesiderio(επιθυμία) είναι πολύ ενδιαφέρουσα και όπως συχνά συμβαίνει με τέτοιες έννοιες, αποκαλύπτεται το βαθύτερο του νόημα.

Η λέξη desiderio(επιθυμία) προέρχεται από τα λατινικά και αποτελείται από το μόριο de- καιτο ουσιαστικό -sidera. Το de- έχει την έννοια της αφαίρεσης, της απομάκρυνσης, της απουσίας, ενώ sideraείναι ο πληθυντικός του sidus που σημαίνει αστέρι.

Θα μπορούσαμε λοιπόν να πούμε ότι desiderio(επιθυμία) σημαίνει «σταματώ να κοιτάζω τα αστέρια» ή «διαπιστώνω την απουσία των αστεριών» και όλα αυτά συνδέονται με το πεπρωμένο που από τις απαρχές του κόσμου λέγεται ότι είναι γραμμένο στα αστέρια.

Άρα, η επιθυμία είναι η απουσία των αστεριών, η απουσία μιας κατεύθυνσης, που μας κάνειαναπόφευκτα να νιώθουμε χαμένοι, αποπροσανατολισμένοι και πιθανώς ανήσυχοι.

Γι’ αυτό, η επιθυμία έχει μέσα της το συναίσθημα του πόνου, γιατί γεννιέται από μια απουσία και η συχνότητα μιας τέτοιας απουσίας καθορίζειτην ένταση αυτού του πόνου.

Έτσι η επιθυμίαφέρει μέσα της μια ελπίδα, μια παρόρμηση προς κάτι που θεωρούμε απόν και που αντιθέτως αισθανόμαστε ότι θα θέλαμε να ήταν παρόν στη ζωή μας. Επομένως, όχι μόνο η απουσία, αλλά και η παρουσία αποτελεί μέρος της επιθυμίας.

Πράγματι, το μόριο de- έχει και εμφατική έννοια, άρα de-siderare(επιθυμώ) μπορεί να σημαίνει επίσης «κοιτάζω τα αστέρια με προσοχή», επίμονα, περιμένοντας και ελπίζοντας κάτι.

Ανέκαθεν οι άνθρωποι ήξεραν ή πίστευαν ότι βρίσκονταν υπό την επιρροή μίαςυπερφυσικής, θεϊκής δύναμης των αστεριών, πεποίθηση, αληθής ή όχι (δεν θα το αναλύσουμε εδώ, γιατί δεν έχει σχέση με το θέμα μας), που υπάρχει ακόμα και σήμερα. Υπάρχουν άνθρωποι που πιστεύουν στα ζώδια και θεωρούν ότι ο χαρακτήρας και οι κλίσεις του καθενός εξαρτώνται από τους αστερισμούς.

Το Ετυμολογικό Λεξικό της Ιταλικής Γλώσσας, DELI (DizionarioEtimologicodellaLinguaItaliana), αναφέρει ως πρωταρχική, κυριολεκτική έννοια της λέξηςdesiderare, «να σταματάς να παρατηρείς τα αστέρια οιωνοσκοπικά», κατά τον Πιανιτζάνι «να παίρνεις το βλέμμα σου από τα αστέρια εξαιτίας της έλλειψης οιωνών», δηλαδή θετικών σημαδιών που προμηνύουν το μέλλον και ο Καρντινάλι Μπορέλι θεωρεί ότι προέρχεται από το de-sumπου σημαίνει ότι στερούμαι, μου λείπει.

Οι desiderantes (επιθυμούντες)ήταν οι στρατιώτες που περίμεναν τους συντρόφους που δεν είχαν γυρίσει ακόμα από το στρατόπεδο μετά τη μάχη.

Το να περιμένεις ένα σύντροφο που δεν έρχεται σημαίνει αναμονή, επιθυμία να τον ξαναδείς και να τον ξαναγκαλιάσεις και εκφράζει μια ανησυχία για την απουσία.

Άρα, μπορούμε να θεωρήσουμε ότι ο όρος de-siderio(επιθυμία) σημαίνει επίσης «να κάθεσαι κάτω απ’ τα αστέρια και να περιμένεις».

Δεν είναι τυχαίο που στα λατινικά το μόριο deέχει και εμφατική έννοια και όχι μόνο την έννοια της απομάκρυνσης, όπως η πρόθεση. Και εδώ βρίσκεται η προέλευση της κλασικής έκφρασης «κοιτάζω τα αστέρια» ή «ένα αστέρι που πέφτει,ευχόμενοι κάτι».

Το ρήμα desiderare(επιθυμώ) έχει το αντίστοιχό του considerareπου σημαίνει εξετάζω, κοιτάζω προσεκτικά, λαμβάνω υπόψιν, συλλογίζομαι, θεωρώ.

Η προέλευση αυτής της λέξης είναι παρόμοια. Εδώ η λέξη sideraσυνδυάζεται με το cumκαι σημαίνει «παρατηρώ τα αστέρια» αναζητώντας οιωνούς από αυτά.

Αυτό συμβαίνει και με την αστρολογία, για παράδειγμα «Η Σελήνη με ευνοεί, άρα μπορώ…» ή «Υπάρχει αυτός ο αστερισμός σ’ αυτό το τμήμα του ουρανού, οπότε…». Όλα αυτά είναι το considerare, ενώ το de-siderareπάει παραπέρα, «Θέλω αυτό, ακόμα κι αν ο ουρανός δεν είναι ευνοϊκός».

Αντίθετα, στο ουσιαστικό δεν υπάρχει αντιστοιχία. Στη λέξη desiderio(επιθυμία) αντιστοιχεί η λέξη considerazione(θεώρηση), όπου το επίθημα -zioneθέλει να δώσει στη λέξη μια λιγότερο στατική-στοχαστική και περισσότερο ενεργή έννοια.

Από τους προαναφερθέντες ορισμούς της λέξης desiderio(επιθυμία) προκύπτει ότι η επιθυμία φέρει μέσα της την απουσία και την παρουσία. Το αντικείμενο της επιθυμίας γεννιέται από την απουσία κάποιου πράγματος και λόγω της ίδιας της απουσίας του γίνεται επιθυμητό, ώστε να θεωρείται παρόν στην ίδια την επιθυμία.

Η επιθυμία είναι αυτό που ουσιαστικά μας ταυτοποιεί, αυτό που μας προσανατολίζει και μας ελκύει, αυτό που μας επιτρέπει να βλέπουμε τα αστέρια με προσοχή, για να βρούμε την πορεία μας, δηλαδή να ξέρουμε τι επιθυμούμε να χαράξει την πορεία που θα ακολουθήσουμε.

Στην επιθυμία παραδόξως δεν παίζει ρόλο αν το αντικείμενο της επιθυμίας επιτευχθεί ή όχι.Αυτό που είναι σημαντικό είναι η καθαυτή πράξη του να επιθυμούμε και αυτό συμβαίνει, γιατί είναι ένα είδος ενέργειας που παράγεται και μεγαλώνειμόνη της, ωθώντας τον άνθρωπο προς μια κατεύθυνση.

Η επιθυμία στην πραγματικότητα μάς ωθεί προς έναν προορισμό, μας ωθεί να διανύσουμε και να χαράξουμε το δρόμο μας, τη διαδρομή που ο καθένας μας πρέπει να κάνει, για να φτάσουμε στον επιθυμητό στόχο.Στο τέλος, όμως, δεν έχει σημασία αν θα φτάσουμε στην κορυφή του βουνού,αυτό που έχει σημασία είναι να είμαστε στο δρόμο.Ένας ορειβάτης θα νιώσει μεγάλη χαρά, όταν φτάσει στην κορυφή, αλλά αυτή η χαρά θα είναι ανάλογη με την αναρρίχηση που θα πρέπει να κάνει, με την προσπάθεια που θα καταβάλει, με τα προβλήματα που θα καταφέρει να ξεπεράσει, με το κατά πόσο κατάφερε να πάει πιο πέρα απ’ό,τι πίστευε πως μπορούσε να πάει.

Αυτό που έχει σημασία είναι η επιθυμία, γιατί το αντικείμενο της επιθυμίας είναι ήδη παρόν στη διαδικασία της επιθυμίας αυτού που επιθυμεί. Και μόνο χάρη σε αυτή την επιθυμία υπήρξε και υπάρχει ο δρόμος.Υπό αυτήν την έννοια η επιθυμία μάς ωθεί να μεταβούμε από την τρέχουσα κατάσταση στην επιθυμητή και γίνεται η κινητήρια δύναμή μας.

Αυτή η διαδρομή που η επιθυμία μάς παρακινεί να κάνουμε, ξεπερνώντας τους φόβους και τις ανησυχίες μας, περνάει μέσα από την κατανόηση του γιατί θέλουμε κάποια πράγματα.Στην πραγματικότηταη επίγνωση των αιτιών αυτής της επιθυμίας μάς οδηγεί στο να γνωρίσουμε εκείνο το κομμάτι του εαυτού μας που έχει δώσει ζωή σ’ αυτήν την επιθυμία.

«Αν ξέρεις γιατί το θέλεις, θα βρεις και τον τρόπο να το κάνεις».

Η επιθυμία είναι στενά συνδεδεμένη με τις ενέργειες στις οποίες πρέπει να προβείς, για να τηδεις να πραγματοποιείται.Είναι αδιανόητο να υπάρχει μια ενέργεια, όταν δεν υπάρχει κανένας στόχος και είναι εξίσου αδιανόητο να υπάρχει ένας στόχος, εάν δεν υπάρχει επιθυμία.

Επομένως, η επιθυμία δείχνει ότι περιμένουμε κάτι που θέλουμε να έρθει, κάτι που μας λείπει, και ότι μπαίνουμε σε μια κατάσταση αναμονής που μας ανοίγει απεριόριστους χώρους.